# De Viris Illustribus

Sobre els hòmens il·lustres (en llatí, en original: De Viris Illustribus) és un recull de cent trenta-cinc petites biografies compilades pel pare de l'Església llatina del segle iv, Jeroni d'Estridó. Acabà l'obra a Betlem els 392-3.

## Contingut

L'obra consta d'un pròleg i més cent i trenta-cinc capítols, cadascú amb una breu biografia. El mateix Jeroni n'és l'objecte del darrer capítol. Una versió grega del llibre, possiblement de Sofroni que és objecte del capítol cent trenta-quatre, també va sobreviure. Moltes de les biografies són sobre cristians importants en la història de l'Església, amb atenció per les seues carreres d'escriptors. Fou "escrita com una obra apologètica per a provar que l'Església havia produït persones instruïdes". El llibre fou dedicat a Luci Flavi Dextre, que fou secretari de Teodosi I el Gran i prefecte de la guàrdia pretoriana de l'emperador Flavi Honori (r. 395–423). Dextre era el fill de Pacià de Barcelona, que va ser elogiat en l'obra.

## Biografies

Tot seguit, hi ha la llista dels cent trenta-cinc biografiats. Els nombres són dels capítols trobats en l'obra:
| 1. Simó Pere 2. Santiago, el Justo 3. Mateu (evangelista) 4. Judes Tadeu 5. Pau de Tars 6. Bernabé (Bíblia) 7. Lluc (evangelista) 8. Marc (evangelista) 9. Joan (evangelista) 10. Pastor d'Hermes 11. Filó d'Alexandria 12. Luci Aneu Sèneca 13. Flavi Josef 14. Just de Tiberíades 15. Papa Climent I 16. Ignasi d'Antioquia 17. Policarp d'Esmirna 18. Papies de Hieràpolis 19. Quadrat d'Atenes 20. Arístides d'Atenes 21. Agripa Castor 22. Hegèsip 23. Justí Màrtir 24. Mèlit de Sardes 25. Teòfil d'Antioquia 26. Apol·linar Claudi 27. Dionís de Corint 28. Pinit de Creta 29. Tatià 30. Felip de Creta 31. Musà 32. Modest (escriptor) 33. Bardesans de Mesopotàmia 34. Papa Víctor I | 35. Ireneu de Lió 36. Panté 37. Rodo (teòleg) 38. Climent d'Alexandria 39. Papa Melquiades 40. Apol·loni de Roma l'Apologista 41. Serapió d'Antioquia 42. Apol·loni d'Efes 43. Teòfil de Cesarea 44. Bàquil de Corint 45. Polícrates d'Efes 46. Heràclit 47. Màxim I d'Antioquia 48. Càndid 49. Api 50. Sext 51. Arabià 52. Judes 53. Tertulià 54. Orígens 55. Amoni d'Alexandria 56. Ambròs d'Alexandria 57. Trifó 58. Minuci Felix 59. Papa Gai 60. Beril 61. Hipòlit de Roma 62. Alexandre de Jerusalem 63. Juli Africà 64. Gemin 65. Gregori Taumaturg o de Neocesarea 66. Papa Corneli 67. Cebrià de Cartago 68. Ponç de Cartago | 69. Dionís d'Alexandria 70. Antipapa Novacià 71. Malqui d'Antioquia 72. Arquelau 73. Anatoli de Laodicea 74. Victorí de Pettau 75. Pàmfil de Cesarea 76. Pieri 77. Lucià d'Antioquia 78. Fílees 79. Arnobi de Sica 80. Lactanci 81. Eusebi de Cesarea 82. Retici 83. Metodi d'Olimp 84. Juvenc 85. Eustaci d'Antioquia 86. Marcel d'Ancira 87. Atanasi d'Alexandria 88. Antoni del Desert o el Gran 89. Basili d'Ancara 90. Teodor 91. Eusebi d'Emesa 92. Trifili 93. Donat de Casa Nigra 94. Asteri el Sofista 95. Lucifer (bisbe) de Cagliari 96.[Eusebi de Vercelli o de Sardenya 97. Fortunacià 98. Acaci de Cesarea 99. Serapió 100. Hilari de Poitiers 101. Gai Màrius Victorí 102. Tit de Bostra | 103. Papa Dàmas I 104. Apol·linar de Laodicea 105. Gregori d'Elvira 106. Pacià 107. Fotí de Sirmi 108. Foebadi d'Agen 109. Dídim el Cec 110. Optat de Mileu 111. Acili Sever 112. Ciril de Jerusalem 113. Euzoi 114. Epifani de Salamis 115. Efrem de Síria 116. Basili de Cesarea 117. Gregori de Nazianz 118. Luci d'Alexandria 119. Diodor de Tars 120. Eunomi de Cízic 121. Priscilià 122. Latronià 123. Tiberià 124. Ambròs de Milà 125. Evagri d'Antioquia 126. Ambròs, deixeble de Dídim el Cec 127. Màxim I de Constantinoble 128. Gregori de Nissa 129. Joan Crisòstom el Presbíter 130. Gelasi de Cesarea 131. Teòtim de Tomis 132. Flavi Dextre 133. Anfiloqui d'Iconi 134. Sofroni 135. Jeroni d'Estridó el Presbíter. |

## Relat de Jeroni sobre si

En la conclusió d'aquesta obra, Jeroni ens proporciona la seua pròpia biografia com l'exemple més recent d'obra erudita dels cristians. En el capítol cent trenta-cinc, resum la seua carrera així:
| “ | Jo, Jeroni, fill d'Eusebi, a la ciutat d'Estrídia, que és a la frontera entre Dalmàcia i Pannònia, i que fou presa pels gots fins a l'any actual, és a dir, el catorzé de l'emperador Teodosi I (r. 378-395), vaig escriure la Vida de Pau, el monjo, un llibre d'Epístoles per a persones diverses, una Exhortació a Heliodor, Controvèrsia de Luciferà i Ortodox, Crònica de la història universal, 28 homilies d'Orígens sobre Jeremies i Ezequiel, que vaig traduir del grec al llatí, Sobre els serafins, Sobre Osana, Sobre els fills pròdigs i prudents, Sobre les tres qüestions de l'antiga llei, Dues homilies del Cantar dels Cantars, Contra Helvidi, Sobre la perpètua virginidat de Maria, Per a Eustoqui, Sobre mantenir la virginitat, un llibre d'Epístoles per a Marcel·la, una carta de consol per a Paula Sobre la mort d'una filla, tres llibres de Comentaris sobre l'Epístola als Gàlates, així com tres llibres sobre Comentaris sobre l'Epístola als efesis, un llibre Sobre l'Epístola a Tit, una Epístola a Filemó, Comentari sobre l'Eclesiastés, un llibre sobre Qüestions hebraiques del Gènesis, un llibre Sobre llocs de Judea, un llibre sobre Noms hebreus, Dídim, el Cec sobre l'Esperit Sant, que vaig traduir al llatí en un llibre, Trenta-nou homilies sobre Lluc Evangelista, Sobre el Llibre dels Salms 10 a 16, set llibres, Sobre el monjo captiu, La vida del benaurat Hilari. Vaig traduir el Nou Testament del grec i l'Antic Testament de l'hebreu, i de les cartes que vaig escriure a Paula i a Eustoqui no en sé quantes, perquè escric cada dia. També vaig escriure dos llibres sobre Explicacions sobre Miqueies, un llibre Sobre Naum, dos llibres Sobre Habacuq, un Sobre Zefènies, un Sobre Ageu i molts més sobre profetes que encara no estan acabats, i en què encara treballe. | ” |
| | — Jeroni, Sobre els hòmens il·lustres |

## Referències

* ↑ "Aquesta obra, com es veu de començament a fi, s'acabà el catorzé any de Teodosi, o siga, entre el 19 de gener del 392 i 18 de gener del 393", cf. Booth, A. D. The Chronology of Jerome's Early Years (en anglés). Phoenix 35, 1981, p. 241.
* ↑ Aquest article incorpora fragments d'una publicació que està en domini públic: «St. Jerome». A: Charles Herbermann. Catholic Encyclopedia. Nova York: Robert Appleton, 1913. .
* ↑ «Pacian» (en anglés). Irondequoit Catholic Communities. Arxivat de l'original el 2007-10-28. [Consulta: 4 setembre 2010].
* ↑ Jeroni d'Estridó. «135». A: De Viris Illustribus (On Illustrious Men) (en anglès).

## Enllaços externs

* «"De Viris Illustribus": Latin text» (en llatí). Khazarzar.Skeptik.net.
* «"De Viris Illustribus": Greek text» (en grec). Khazarzar.Skeptik.net.
* "Gennadius of Marseilles" en l'edició del 1913 de l'Enciclopèdia Catòlica (en anglés). En domini públic. - Continuació de De Viris Illustribus de Jeroni.
* "De Viris Illustribus", en anglés.